కృష్ణానదిలో ఇబ్రహీంపట్నం పవిత్ర సంగమం వద్ద బోటు మునకకు ప్రభుత్వమే బాధ్యత వహించాలి. ఈ ప్రభుత్వానికి ప్రజల ప్రాణాలంటే లెక్క లేకుండా పోయింది. చనిపోయిన యాత్రికుల కుటుంబాలకు ఎక్స్గ్రేషియా ప్రకటించి చేతులు దులుపుకుందామని ప్రభుత్వం ప్రయత్నిస్తోంది. కళ్లముందే అయినవాళ్ల ప్రాణాలు కోల్పోయిన వారి బాధను ఈ చర్యలు తీర్చగలవా? పోయిన ప్రాణాలను తీసుకురాగలవా? పవిత్ర సంగమం గురించి, హారతుల గురించి ఊదరగొట్టే ప్రభుత్వానికి యాత్రికుల రక్షణకు తగు జాగ్రత్తలు తీసుకోవాలన్న స్పృహ ఉండొద్దా? కేవలం ప్రభుత్వ అసమర్థత, నిర్లక్ష్యం కారణంగానే 21 మంది ప్రాణాలు కోల్పోయారు తప్ప మరొకటి కాదు. ఘటనకు బాధ్యత వహిస్తూ పర్యాటక శాఖ మంత్రి భూమా అఖిల ప్రియ వెంటనే పదవికి రాజీనామా సమర్పించాలి.రాష్ట్రంలో అధికార పార్టీ పెద్దల అండదండలతో జరుగుతున్న అక్రమాలకు అవినీతి దందాకు అమాయకుల ప్రాణాలు గాలిలో కలిసిపోయాయి. కృష్ణా నదిలో విహారం పేరుతో అధికార పెద్దలు ప్రైవేటు సంస్థలతో కుమ్మక్కై దందాలు చేస్తున్నారు. ఈ ఘటనకు కారణమైన సూత్రధారులు, పాత్రదారులు ఎంతటి వారైనా వదలడానికి వీల్లేదు. వేగవంతంగా విచారణ జరిపించి రెండు వారాల వ్యవధిలో కటకటాల వెనక్కు తొయ్యాలి.కార్తీకమాసం అందునా చివరి ఆదివారం పెద్ద సంఖ్యలో యాత్రికులు వస్తారని తెలిసి కూడా కృష్ణా నది తీరం వెంబడి ప్రభుత్వం తగు ఏర్పాట్లు ఎందుకు చేయలేదు?ప్రతిపక్షాల వారు ప్రజా సమస్యలపై చిన్న నిరసన కార్యక్రమం పెట్టినా పోలీస్ బెటాలియన్లను రంగంలోకి దింపి నిర్దాక్షిణ్యంగా అణచివేస్తున్న ఈ ప్రభుత్వానికి నది వద్దకు పెద్ద యెత్తున తరలివచ్చే యాత్రికుల రక్షణకు తగు భద్రతా ఏర్పాట్లు చేయాలని తెలియదా?సాయంత్రం సమయం మించిపోయింది.. బోటు కట్టబోమని చెప్పిన ఏపీ పర్యాటక సిబ్బంది, ఒక ప్రైవేటు బోటులో సామర్థ్యానికి మించి యాత్రికులు ఎక్కుతుంటే ఏం చేస్తున్నారు?పర్యాటక శాఖ మంత్రి భూమా అఖిలప్రియ ప్రమాదానికి గురైన బోటు నిర్వహిస్తున్న ‘రివర్ బోట్స్ అండ్ ఎడ్వంచర్స్’ సంస్థకు ప్రభుత్వపరంగా ఎటువంటి లైసెన్సులు ఇవ్వలేదని, కొద్దిరోజులుగా నదిలో బోట్లు నడపకుండా అధికారులు అడ్డుపడుతున్నారని చెబుతున్నారు. మరి ఏ అనుమతులు లేకుండా ఆ సంస్థ బోటు నదిలోకి ఎలా వచ్చింది? దీనికి కారకులు ఎవరు? అధికారుల అనుమతి లేకుండానే ఒక సంస్థ నదీ విహార బోట్లను ఎలా నడపగలదు? ఒక ప్రైవేటు సంస్థ యాత్రికుల ప్రాణాలతో చెలగాటమాడుతుంటే ప్రభుత్వ అధికారులు నిద్రపోతున్నారా?ఆదివారం సాయంత్రం 5.15 గం.లకు ప్రమాదం జరిగితే 45 నిమిషాల వరకు ఎటువంటి సహాయం అందలేదు. పవిత్ర సంగమం వద్దనున్న వారు, చుట్టు పక్కల నుంచి వచ్చిన స్థానికులే పలువురి ప్రాణాలు కాపాడగలిగారు. తీరిగ్గా వచ్చిన కలెక్టర్, పోలీస్ కమిషనర్, ఇతర అధికారులు మృతుల వివరాలను ప్రకటించారు.పవిత్ర సంగమం గురించి, అక్కడ హారతుల గురించి పెద్ద ఎత్తున ప్రచారం చేసిన ప్రభుత్వం యాత్రికుల భద్రతకు ఎటువంటి చర్యలు తీసుకోలేదు. గోదావరి పుష్కరాల సమయంలో సైతం విపరీతమైన ప్రచారం చేసి, రద్దీని నియంత్రించడంలో ప్రభుత్వం విఫలమైంది. ప్రభుత్వ అసమర్థత ఫలితంగానే తొక్కిసలాట జరిగి 25మందికి పైగా ప్రాణాలు కోల్పోయారు.ఇప్పటికే కృష్ణానదీ గర్భం నుండి నిబంధనలకు విరుద్ధంగా టన్నుల కొద్దీ విలువైన ఇసుకను తోడేస్తుండటంతో నదీ గర్భం కకావికలమై పోతోంది. బోటింగ్కు అనువైన పరిస్థితులు లేవు. ఇప్పటికైనా ముఖ్యమంత్రి చొరవ తీసుకుని ఈ ఘటనకు గల కారణాలపై నిష్పక్షపాతంగా విచారణ జరిపించి, నిందితులను జైలులో పెట్టించాలి. ముఖ్యంగా కృష్ణా నదిలో విహారం పేరుతో జరుగుతున్న దందాను అరికట్టాలి.కొలనుకొండ శివాజీఏపీసీసీ ముఖ్య అధికార ప్రతినిధి
krushnaanadilo ibraheempatnam pavitra sangamam vadda botu munakaku prabhutvame baadhyata vahinchaali. ee prabhutvaaniki prajala praanaalante lekka lekunda poyindi. chanipoyina yaatrikula kutumbaalaku exgratia prakatinchi chetulu dulupukundamani prabhutvam prayatnistondi. kallamunde ayinavalla praanaalu kolpoina vaari baadhanu ee charyalu teerchagalava? poyina praanaalanu teesukuraagalavaa? pavitra sangamam gurinchi, haaratula gurinchi oodaragotte prabhutvaaniki yaatrikula rakshanaku tagu jaagrattalu teesukovalanna spruha undodda? kevalam prabhutva asamarthata, nirlakshyam kaaranamgaane 21 mandi praanaalu kolpoyaru tappa marokati kaadu. ghatanaku baadhyata vahistuu paryaataka saakha mantri bhuma akhila priya ventane padaviki rajinama samarpinchaali.rashtramlo adhikara party peddala andadandalato jarugutunna akramaalaku avineeti dandaaku amayakula praanaalu gaalilo kalisipoyayi. krishna nadilo viharam paerutho adhikara peddalu praivetu samsthalatho kummakkai dandaalu chestunnaru. ee ghatanaku kaaranamaina suutradhaarulu, paatradaarulu enthati varaina vadaladaaniki veelledu. vegavantamgaa vichaarana jaripinchi rendu vaaraala vyavadhilo katakataala venakku toyyaali.kaartiikamaasam anduna chivari aadivaaram pedda sankhyalo yaatrikulu vastaarani telisi kuudaa krishna nadi teeram vembadi prabhutvam tagu erpaatlu enduku cheyaledu?pratipakshaala vaaru praja samasyalapai chinna nirasana kaaryakramam pettina polies betalianlanu rangamloki dimpi nirdaakshinhyamgaa anachivestunna ee prabhutvaaniki nadi vaddaku pedda yettuna taralivachhe yaatrikula rakshanaku tagu bhadrata erpaatlu cheyalani teliyadaa?saayantram samayam minchipoyindi.. botu kattabomani cheppina apy paryaataka sibbandi, oka praivetu botulo saamarthyaaniki minchi yaatrikulu ekkutunte yem chestunnaru?paryaataka saakha mantri bhuma akhilapriya pramaadaaniki guraina botu nirvahistunna ‘river bots and edvanchers’ samsthaku prabhutvaparamgaa etuvanti licensulu ivvaledani, koddirojulugaa nadilo botlu nadapakunda adhikaarulu addupadutunnarani chebutunnaru. mari e anumatulu lekunda aa samstha botu nadiloki ela vachindi? deeniki kaarakulu evaru? adhikaarula anumati lekundane oka samstha nadee vihara botlanu ela nadapagaladu? oka praivetu samstha yaatrikula praanaalatoe chelagaatamaadutunte prabhutva adhikaarulu nidrapotunnara?aadivaaram saayantram 5.15 gam.laku pramaadam jarigithe 45 nimishaala varaku etuvanti sahayam andaledu. pavitra sangamam vaddanunna vaaru, chuttu pakkala nunchi vachina sthaanikule paluvuri praanaalu kaapaadagaligaaru. teeriggaa vachina kalektar, polies commisioner, itara adhikaarulu mrutula vivaraalanu prakatinchaaru.pavitra sangamam gurinchi, akkada haaratula gurinchi pedda ettuna prachaaram chesina prabhutvam yaatrikula bhadrataku etuvanti charyalu teesukoledu. godavari pushkaraala samayamlo saitam vipareetamaina prachaaram chesi, raddeeni niyantrinchadamlo prabhutvam viphalamaindi. prabhutva asamarthata phalitamgaane tokkisalaata jarigi 25mandiki paiga praanaalu kolpoyaru.ippatike krishnaanadii garbham nundi nibandhanalaku viruddhamgaa tannula koddi viluvaina isukanu todestundatamto nadee garbham kakavikalamai potondi. botingku anuvaina paristhitulu levu. ippatikaina mukhyamantri chorava teesukuni ee ghatanaku gala kaaranaalapai nishpakshapaatamgaa vichaarana jaripinchi, ninditulanu jailulo pettinchaali. mukhyamgaa krishna nadilo viharam paerutho jarugutunna dandaanu arikattali.kolanukonda shivaajiiiseeesii mukhya adhikara pratinidhi